Από τους Θερινούς Ολυμπιακούς Αγώνες του 2000 και μετά, ήταν τακτικό μέλος της Ρωσικής Εθνικής ομάδας. Με τη Ρωσία κέρδισε το Ευρωμπάσκετ το 2007, κερδίζοντας και το βραβείο MVP της διοργάνωσης. Το 2011, κέρδισε το δεύτερο μετάλλιο σε Ευρωμπάσκετ, αυτή τη φορά το χάλκινο. Επιλέχτηκε στην καλύτερη ομάδα και στις δύο περιπτώσεις. Επίσης συμμετείχε σε άλλα τρία Ευρωμπάσκετ το 2001, 2003 και 2005. Αγωνίστηκε στους Ολυμπιακούς Αγώνες του 2008 στο Πεκίνο και το 2012 στο Λονδίνο κερδίζοντας το χάλκινο μετάλλιο.